OŠ NIKOLE TESLE

MATETIĆEVA 67, 10 000 ZAGREB

Tel. 01/3881-561, e-pošta: skola@os-tesla.hr

?Temeljem odredbi Statuta Osnovne škole Nikole Tesle i temeljem odredbi Zakona o pravu na

pristup informacijama Osnovna škola Nikole Tesle donosi?

PROTOKOL O PRIMJERENOJ KOMUNIKACIJI

Svrha ovog protokola je pospješiti i unaprijediti komunikaciju između svih aktera koji sudjeluju u

odgojno obrazovnom procesu Osnovne škole Nikole Tesle.

To uključuje roditelje/staratelje, učitelje, stručne suradnike, ravnateljicu škole i ostale djelatnike.

Razrednik roditelje upoznaje s Protokolom na roditeljskom sastanku, a isti će biti dostupan na mrežnim stranicama škole.

Protokol jasno definira pravila pisane i usmene komunikacije putem sljedećih kanala:

1. RN: e-pošta, ClassDojo, informativka, telefon te informativni razgovori

2. PN: e-pošta, telefon te informativni razgovori

Učitelji za elektroničku komunikaciju koriste svoje adrese elektroničke pošte koje su sastavni dio ovog protokola.

Djelatnici škole i roditelji izmjenjuju informacije putem gore navedenih kanala u radnom vremenu Škole od 8:00 – 17:00, a putem e-pošte i izvan radnog vremena škole. Djelatnici škole dužni su odgovoriti na iste u radnom vremenu Škole, a najkasnije u roku od 5 radnih dana.

PISANA KOMUNIKACIJA

1.Opće informacije, hitne i kratke obavijesti su sadržaji primjereni za pisanu komunikaciju te podrazumijevaju:

Djelatnici škole mogu slati samo informacije kao što su:

- raspored i promjene u rasporedu

- termini informacija

- obavijesti o izvanučioničkoj nastavi

- termini roditeljskih sastanaka

- obavijesti o školskim priredbama i događajima u razredu i/ili školi

- obavijesti o početku i kraju nastave

- obavijesti o neradnim i/ili nenastavnim danima

- obavijesti o zaraznim bolestima, cijepljenju i sistematskom pregledu

- informacije o promjeni odgojno-obrazovnog stanja učenika

- ostale opće informacije o školi koje se odnose na pojedinog učenika (osiguranje učenika, prehrana

učenika i sl.)

- učitelji RN putem ClassDojo-a mogu objavljivati slike, fotografije i videa koja se odnose na učenike tog razreda nastavno na suglasnost koju su roditelji/staratelji potpisali na početku tekuće školske godine

Roditelji/staratelji bi trebali slati samo informacije kao što su:

- pravovremenu obavijest o izostanku učenika s nastave, uz navođenje razloga izostanka

- upit o organizaciji rada

- najavu osobnog dolaska na informacije zbog odgojnog ili obrazovnog problema

- zamolbu za terminom izvanrednih individualnih informacija

- zahtjev za ispis s izbornog predmeta (u lipnju tekuće školske godine)

- zahtjev za odobrenjem izostanka

- najava izostanaka s nastave PB, izvanredni raniji odlazak s nastave PB te samostalni odlazak djeteta kući (trebali bi javiti putem informativke)

Ukoliko postoje nejasnoće oko segmenata odgojno obrazovnog rada škole roditelj/staratelj je dužan prvo se obratiti razredniku. Razrednik će, ovisno o situaciji poduzeti daljnje korake koji uključuju:

a) razgovor s drugim učiteljem te po potrebi dogovaranje razgovora drugog učitelja i roditelja/staratelja

b) razgovor sa stručnom službom te po potrebi dogovaranje razgovora stručne službe i roditelja/staratelja

c) razgovor s ravnateljicom te po potrebi dogovaranje razgovora ravnateljice i roditelja/staratelja

2. Sadržaji koji nisu primjereni za pisanu komunikaciju i koje je nužno rješavati osobnim razgovorom podrazumijevaju:

Djelatnici škole ne šalju i ne traže:

- podatke o bodovima i uspjehu na ispitima

- informacije o drugim učenicima/roditeljima

- informacije o drugim učiteljima

- subjektivno izražavanje mišljenja

Roditelji/staratelji ne šalji i ne traže pisane informacije o sljedećem, već se sljedeće informacije izmjenjuju isključivo usmenim putem:

- informacije o nesuglasicama među roditeljima

- informacije o socijalizacijskim problemima učenika

- informacije o uspjehu učenika

- informacije o domaćoj zadaći, lektiri i ispitima

- subjektivno izražavanje mišljenja

- informacije o incidentnim situacijama izvan odgojno-obrazovnog procesa

USMENA KOMUNIKACIJA

3. Hitne i kratke obavijesti su sadržaji primjereni za komunikaciju putem telefona. Službeni telefon škole je 01/3881-561. Djelatnici škole nisu dužni roditeljima dati svoj privatan broj.

Učitelji putem telefona obavještavaju samo o informacijama kao što su:

- hitne informacije (promjena zdravstvenog stanja učenika, izvanredne odgojno-obrazovne situacije)

- pozivi na informativne razgovore

- neodgovaranje roditelja na e-poštu nakon 48 sati

Roditelji/staratelji putem telefona obavještavaju samo o informacijama kao što su:

- hitne informacije (zdravstvene, izvanredne obiteljske situacije)

4. Poželjna komunikacija putem e-pošte, platformi, informativke, telefona te informativnih razgovora podrazumijeva jezgrovitost, jasnoću, pristojnost i međusobno uvažavanje i poštivanje. Ima oblik i obilježja službene komunikacije (oslovljavanje, pozdrav) te uljudan i afirmativan ton. Ne podrazumijeva pisanje velikim tiskanim slovima koja simboliziraju povišen ton.

5. Ako obavijest zaprimljena pisanim putem sadrži elemente nasilne komunikacije poput prijetnji, omalovažavanja, iznošenja neprovjerenih činjenica i sl. te nije afirmativna, komunikaciju treba prekinuti pozivanjem osobe na individualni informativni razgovor uz pozivanje na odredbe ovoga Protokola. U slučaju nasilne elektroničke i druge komunikacije, nužno je savjetovati se s članovima stručne službe i ravnateljicom.

6. Ako se učitelji ili roditelji ne pridržavaju Protokola o primjerenoj komunikaciji, potrebno ih je uputiti na opetovano čitanje istoga s obzirom da se radi o službenom dokumentu.

7. Individualni informativni razgovori trebaju imati prednost pred ostalim načinima komunikacije (kada je to moguće) jer je razgovor nezamjenjiv temelj suradničkom odnosu roditelja i djelatnika škole. Savjetodavni rad moguć je samo kroz usmenu komunikaciju na informativnim razgovorima te putem online sastanaka preko online platformi. Tijekom usmenoga razgovora lakše je izbjeći dvosmislenost u izražavanju, što je česta pojava u pisanom neverbalnom komuniciranju koja može biti uzrok nesporazuma i nepotrebnih tenzija.

Protokol je usvojen na sjednici Učiteljskoga vijeća

Ravnateljica: